
lte meine Muſa ſchweigen 
Edle / uͤber deinen todt ? 
Nein / ich halte eß vor Noth 

Ihr gebuͤhr hie zubezeugen / 

Daß dir Dieß zu guter letzt 

Von mir werde auffgeſetzt. 


Wie mir dunckt / ich ſehe ſtehen 
Aller tugend truͤbe Schaar / 
Ringſt vmbher vmb deine Bahr / 
Vnd mit dir zu Grabe gehen: 
Gotteß furcht und Erbarkeit 
Geben dier hie daß geleit. 


Jene ruͤhmet deine Guͤte / 

Vnd den GOtt ergebnen Sin: 

Dieſe / Wie Sie immerhin / 

Hab beſeſſen dein gemuͤhte; 

Biß das dir dein Keuſcher Geiſt 

Zu den Keuſchen hingereiſt. 5 


Da die demuth / aller tugend 

Hochbeliebte Meiſterin / 

Graͤmet ſich in jhrem Sin: 

Dieſe / ſpricht ſie / hatt von jugend 

Gaͤntzli ch ſich / ſag ich mit Ruhm / 

Mie geſchenekt zum Eigenthum. 
N18 Schau 


Schau ich Dort zu jener Seiten / 
Preiſet die Groß Muͤhtigkeit / 

Wie du wieder allen Neid | 
Deß Geluͤcks haft koͤunen ſtreiten: 
Wie fo manche harte Fluht 

Nicht ertraͤncket deinen Muth. 


Alle deine Vngluͤcks wellen 

Hat verſchlungen die gedult: | 
Wan daß Herne frey von Schuldt / 
Muß daran zuruͤcke prellen / 

Waß zu brechen unſre Ruh 

Auff vnß hefftig ſtuͤrmet zu. 


Mitten unter dieſen hauffen 
Dringet Sich Apollo ein: 
Heiſt die andern ſtille ſeyn: 
Jederman kombt zugelauffen / 
Horcht / waß der beredte Mund 
Werde jetzundt hie thun Kundt. 


Da ich habe diß vernommen / 
Hebt er an / daß dieſe ſey / 
Die jetzt wirdt geleget bey: 
Bin ich eilendß hergekommen 
Ju entrichten meine pflicht / 
Der ich ja vergeſſen nicht. 


Be 
Iſt Sie nicht von jenen Ahnen’ 
Derer Ruhm dem Vaterlandt 
Allenthalben iſt bekandt ? 
Vnter derer Schutz vnd fahnen / 
Meiner edlen Muſen Chor 
Ihre Stimme hebt empor. 


Iſt Sie nicht auß dem gebluͤhte / 
Dem der ſchoͤnen Weichſel Stadt 
Ihre Zierd zu dancken hatt? 
Von dem Stamme / deſſen guͤte 
Meine Soͤhne jederzeit 

Helt umbfangen weit vnd breit. 


Nun ich hab mir vorbehalten / 


Wie ich danckbahr werde ſeyn: 
Halte noch vor diß mahl ein: 
Solcher Ruhm ſol nicht veralten / 
Biß dis alleß noch wird ſtehn / 
Sol jhr Ruhm nicht untergehn. 


Keiner Muͤhe wil ich ſchonen / 
Biß ſich regen wird die Lufft: 
Strewe jetzt auff deiner grufft 
Diefen Korb woll Anemonen: 
Derer bluͤhte nicht verbluͤht / 
Keinen Herbſt noch Winter ſiht. 


